বিয়ে বাড়িতে বিপুল আয়োজন। অতিথিদের আনাগোনা, চলছে দেদার খাওয়া-দাওয়া। কিন্তু বিপত্তি বাধল দুপুরে বরপক্ষ খেতে বসার সময়ে।

এই বিষয়ে অন্যান্য খবর

বিয়ের আসরেই ‘না’, প্রথা ভেঙে নজির গড়লেন বাংলার মেয়ে, দেখুন ভিডিও


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, গুজরাতের খেদার গোন্দালে ধুমধাম করে বিয়ের আয়োজন চলছিল। দুপুরে খেতে বসার সময়ে বচসায় জড়ায় বর ও কনেপক্ষ। খাবার ও পরিবেশনের পদ্ধতি নিয়ে কনেপক্ষের সঙ্গে বচসায় জড়ায় বরপক্ষ।
অভিযোগ, এর পরেই হাতহাতিতে জড়িয়ে পড়ে যুযুধান দু’পক্ষ। চেয়ার, থালা তুলে পরস্পরকে ছুড়ে মারতে থাকে। মারামারি মধ্যে পড়ে অনেক মহিলা আহতও হন।
পরে পুলিশ এসে পরিস্থিতি নিয়ন্ত্রণে আনে। এমন কাণ্ড দেখে খেতে বসার সময়েই ডির্ভোসের সিদ্ধান্ত নিয়ে নেয় নবদম্পতি।
আপাতত বিবাহ বিচ্ছেদের মামলা দায়ের হয়েছে আদালতে। জানা গিয়েছে, হাতাহাতি পরে বর ও কনে দু’পক্ষই নিজেদের দেওয়া উপহার পরস্পরকে ফিরিয়ে দিয়েছে।